Studim mbi përhapjen e sëmundjeve në aeroporte
Aeroportet janë burim i madh i përhapjes së sëmundjeve sepse përmes tyre kalojnë shumë njërëz
Studiuesit në Institutin Teknologjik të Masaçusetsit kanë bërë një studim mbi rolin që luajnë aeroportet në përhapjen e sëmundjeve dhe epidemive. Ata gjetën se aeroportet në Nju Jork, Los Anxhelos dhe Honolulu mund të përhapin sëmundje në mënyrë më agresive se aeroportet tjera. Aeroportet dhe aeroplanët lëvizin më shumë se njerëzit. Ata kanë transportuar edhe sëmundjet si gripin, SARS-in dhe turbukolozin. Yatta Montrell po udhëton nga Los Anxhelosi në Hong Kong dhe në Malajzi. Gjatë udhëtimeve ajo shqetësohet nga marrja e sëmundjeve. Sipas studiuesve të Institutit Teknologjik të Masaçuesetsit disa aeroporte në Shtetet e Bashkuara përhapin sëmundjet më shpejt. Ata analizuan volumin e trafikut, numrin e udhëtimeve të gjata dhe lidhjet nga aeroporte të caktuara. Sipas këtij kriteri aeroporti John F. Kennedy në Nju Jorkut dhe LAX në Los Angeles kryesojnë renditjen. Studiuesi Juanes Ruben ishte i befasuar që Aeroporti i vogël i Honolulu-s u rendit i treti për përhapjen e epidemive. Në një intervistë me Zërin e Amerikës përmes Skype-it, Ruben Juanes shpjegon arsyet. Studimi ka marrë parasysh prirjet e udhëtimit të individëve, gjatësinë e udhëtimeve të tyre dhe transferimet. Thomas Valente, profesor i mjekësisë parandaluese në Universitetin e Kalifornisë Jugore, thotë se studimi tregon se aeroportet mund të përhapin më lehtë sëmundjet pandemike se sa mënyrat e tjera të transportit. Ndonjëherë udhëtarët preken nga sëmundje që kanë origjinën larg shtëpisë së tyre. Jonathan Samet kryeson Institutin për Shëndetin Global në Universitetin e Kalifornisë Jugore. Ekspertët e shëndetësisë thonë se larja e shpeshtë e duarve është një masë parandaluese e përhapjes së sëmundjeve për udhëtarët që udhëtojnë me avion. Ruben Juanes thotë se studimi mund të ndihmojë në parashikimin se si sëmundjet mund të përhapen kur ndodh një shpëthim i një virusi të ri.